Verten møtte oss og ga oss nødvendige opplysninger og liste med anbefalte spisesteder. vi prøvde en av de, Travesteres beste, Trilussa(?), og var superfornøyd. Vi kom sent og Luca hadde satt fram mat til frokost og drikke i kjøleskapet, noe vi satte stor pris på.

Verten var hele tiden tilgjengelig på telefon, men vi hadde ikke behov for å ta kontakt. Luca virket veldig hyggelig, han ordnet også drosje begge veier, dessverre dukket ikke drosjen opp som skulle ta oss tilbake til flyplassen, men vi fikk ordnet det og det var ikke Lucas feil.

Leiligheten var over all forventning. Enda bedre enn bildene, skikkelig eksklusiv, med alle fasiliteter. Separat aircondition i alle rom (ikke kjøkken), var herlig, når det var opptil 36 grader ute.

Beliggenheten til leiligheten kunne ikke vært bedre. Midt i smørøyet. Lett og komme seg overalt, yrende liv i Trastevere. Leiligheten var forresten veldig godt lydisolert.

Fra verandaen så vi forøvrig ned på en restaurant. Denne prøvde vi en kveld. Vi var 5 stykker og vi fikk de til å lage en meny med forrett til oss. Vi fikk ulike typer ost og skinke/pølse, blåskjell til forrett og pasta til hovedrett, med to flasker vin betalte vi 30 euro pr person. Det var det verdt!

Vi vil alle veldig gjerne tilbake hit, men august er nok ikke den beste tida for en nordmann som er vant til helt andre temperaturer.
Vi er glad vi spanderte noen ekstra euro på og bo i denne leiligheten, hadde i utgangspunktet sett på noe rimeligere.
Takk Luka!